b'\n_START_ARTICLE_\nItalo Montemezzi\n_START_SECTION_\n\xc5\xbdivljenje\n_START_PARAGRAPH_\nGlasbo je \xc5\xa1tudiral na milanskem konservatoriju. Leta 1919 je prvi\xc4\x8d zaradi premiere svoje opere obiskal ZDA, kjer je nato v ju\xc5\xbeni Kaliforniji med letoma 1939 in 1949 tudi \xc5\xbeivel. V glasbenem izrazu je zdru\xc5\xbeeval tradicijo italijanske opere z Wagnerjevimi in Debussyjevimi vplivi. Njegovo najbolj znano delo je opera v treh dejanjih Ljubezen treh kraljev, ki je bila krstno uprizorjena 10. aprila 1913 v milanski Scali. Z njo je Montemezzi hitro dosegel mednarodni sloves. Opera je bila nato do druge vojne \xc5\xa1e posebej priljubljena v ZDA. Slovenska premiera opere je bila leta 1929 v ljubljanski Operi.'